section_heading: Povijest
paragraph_text: Trudeći se korisnike informirati o svim novostima u ponudi, Algoritam redovito izdaje i besplatni, specijalizirani časopis – AMagazin, u kojem čitatelji mogu naći potpune i opširne informacije o knjigama, kako na stranim jezicima, tako i iz Algoritmove naklade, ali i multimediji i udžbenicima. Časopis se može naći u svim Algoritmovim maloprodajnim poslovnicama, kojih je svake godine sve više. Ne samo da se otvaraju nove jedinice diljem Zagreba (do sada ih ukupno ima četiri), već su do sada, u tom pogledu, obuhvaćeni i ostali veliki hrvatski gradovi, poput Pule, Splita, Varaždina, Dubrovnika i Osijeka. U Zagrebu je otvoren i prvi specijalizirani GameShop, a krajem kolovoza 2007. otvoren je Algoritam Bookshop – najveći do sada, smješten u trgovačkom centru Avenue Mall u Novom Zagrebu na čak 70&nbsp;m<sup>2</sup> prodajnog prostora. Ponuda tamo, baš kao i u ostalim jedinicama, obuhvaća domaću knjigu, stranu knjigu, stručnu literaturu, udžbenike, glazbu i film, videoigre za računala i konzole, pribore za računala i konzole, iPode i mp3 playere, papirnicu i gift shop, dječji odjel, strane časopise i slično.